CELEX: 32016D0367
Language: hr
Date: 2016-03-04 00:00:00
Title: Odluka Vijeća (EU) 2016/367 od 4. ožujka 2016. o sklapanju Sporazuma o suradnji u području satelitske navigacije između Europske unije i njezinih država članica i Kraljevine Norveške

15.3.2016   
            
            
               HR
            
            
               Službeni list Europske unije
            
            
               L 68/16
            
         ODLUKA VIJEĆA (EU) 2016/367
   od 4. ožujka 2016.
   o sklapanju Sporazuma o suradnji u području satelitske navigacije između Europske unije i njezinih država članica i Kraljevine Norveške
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegove članke 171. i 172. u vezi s člankom 218. stavkom 6. točkom (a) i člankom 218. stavkom 8. prvim podstavkom,
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:
   
               (1)
            
            
               Komisija je u pregovorima dogovorila Sporazum o suradnji u području satelitske navigacije između Europske unije i njezinih država članica i Kraljevine Norveške (2) („Sporazum”) koji je potpisan 22. rujna 2010.
            
         
               (2)
            
            
               Sporazum obuhvaća pitanja koja su u nadležnosti Unije, kao i država članica.
            
         
               (3)
            
            
               U skladu s člankom 12. stavkom 4. Sporazuma i Odlukom o njegovu potpisivanju (3), Sporazum se privremeno primjenjuje od strane Unije, u pogledu elemenata iz njezine nadležnosti, i Kraljevine Norveške do završetka postupaka potrebnih za njegovo sklapanje.
            
         
               (4)
            
            
               Sporazum, koji će također morati ratificirati države članice, trebalo bi odobriti u ime Unije u pogledu pitanja iz njezine nadležnosti,
            
         DONIJELO JE OVU ODLUKU:
   Članak 1.
   Sporazum o suradnji u području satelitske navigacije između Europske unije i njezinih država članica i Kraljevine Norveške odobrava se u ime Unije (4).
   Članak 2.
   Ova Odluka stupa na snagu na dan donošenja.
   
      Sastavljeno u Bruxellesu 4. ožujka 2016.
      
         
            Za Vijeće
         
         
            Predsjednica
         
         S.A.M. DIJKSMA
      
   
   
      (1)  SL C 131 E, 8.5.2013., str. 155.
   
      (2)  SL L 283, 29.10.2010., str. 12.
   
   
      (3)  SL L 283, 29.10.2010., str. 11.
   
   
      (4)  Glavno tajništvo Vijeća objavit će datum stupanja Sporazuma na snagu u Službenom listu Europske unije.